Odense Adresse-Contoirs Efterretninger, 1837-07-14
Om Abdel Kader yttrer en nylig udkommen Journal sig saaledes: "hvor forskjellige end de Anskuelser ere, Manhar om ham, - idet Nogle tilraade at fængsle ham som en Allieret til Frankerigs Jnteresser, medens Andre ville have ham bekæmpet som Frankerigs farligste Fiende, – saa stemme dog Alle overeens deri, at denne 28-aarige Høvding er et mærkeligt Phænomen i hans Nation. Han besidder - siges der – et overordentligt Mod; hans Klædning er som de øvrige Scheikers og adskiller sig kun ved Tøiets hvide Farve fra de almindelige Beduiners Dragt, men i Henseende til sine Vaaben og sine Heste viser han en orientalsk Luxus; hans Sæder ere kydske og han har kun een Kone, som han elsker ømt, men som han ikke omgaaes synderligt: som alle Hine, hvis Sjæl er fyldt med en umættelig Ærgjerrighed, er han i det Hele ligegyldig for det smukke Kjøn. Emirens øvrige Familie bestaaer af en 6-aarig Datter og en Søn, som fødtes ham faa Dage for de Franskes Jndrykken i Maskara. Han elsker Studeringerne og et lille Bibliothek følger ham paa alle hans Tog. J Leiren, hans egentlige Residents, beboer han et pragtfuldt Telt og saa ofte han forlader dette, bæres en gylden Solskjærm over hans Hoved; hver Dag forretter han sin Andagt ved Indgangen til dette Telt og da er hans Stemme fuld af klingende Vellyd og dyb Ydmyghed; som sønderknuste Syndere styrte da de omstaaende Arabere ned og vælte sig i Støvet; efter Bønnen prædiker han i hiint begelstrede prophetiske Sprog, som gjør Underværker i hans Nation. Hans Brevvexling med de franske Generaler vise diplomatisk Snuhed og digterisk Billedrigdom. "Jeg er for Eder som Fisken i Havet – skrev han engang til Marskal Clauzel. – J ville gribe den med Hænderne, men den smutter bort under Bølgerne i det Øieblik, da J mene at have den fat, Følger den kun i det Eder fremmede Element, Ligesom Fisken er Oceanets Herre, saaledes forbliver Araberen Ørkenens Behersker." Han synes gjerne at ville betjene sig af sit Folks Fanatisme som et Vaaben, mod de Franske; dog er han ikke bange for at indlade sig med dem i Samtaler om religiøse Gjenstande, og da taler han uden al Bitterhed. En fast Tro nærer han om sit ophøiede Kald og sin store Bestemmelse. "Allegro! - sagde han engang til en fransk Kapitain af dette Navn - for 5 Aar siden var jeg kun En af min Faders fire Sønner og jeg saae mig nødt til, naar jeg havde dræbt en Mand i Kamp, at bemægtige mig hans Hest og hans Sadel, for at formere min Formue. Du seer hvad jeg nu er og forlanger dog at jeg ikke skal have Tillid til mig selv," Hvor vanskeligt det end er, at see ind i Fremtiden i et Land, hvor Prophetens Stemme endnu hender under Krigstrompetens Skingren og hvor Heltene i det afrikanske Drama neppe have begyndt paa deres Roller, er det dog vist, at hiin Frankerigs Kanontorden, som sønderslog Piraternes gamle Bolvært, tillige var et Signal til en Revolution paa den i saa lang Tid ikke besøgbare Kyst. J ethvert Tilfælde maa Man være Fyrst Polignacs Bestyrelse Tak skyldig, fordi den kastede den første Civilisationens Lys funke hen i disse det mørkeste Barbaries Regioner, og Man maa ønske, at den franske Nation ikke vil blive træt af at gjøre Opoffrelser, disse Offre ere ikke henkastede i Veir og Vind. Det er mindre en frugtbar Jordbunds slumrende Skatte eller det indre Afrikas skjulte Rigdomme det store Spørgsmaal angaaer, nei, det angaaer Menneskehedens høieste Jnteresser. Hiin store Fremild lover os Orientens og Occidentens Forsønning og en fredelig Tilnærmelse mellem de to mægtigste Religioners Bekjendere. Ved denne Forsoning ville saavel vi, som Muhamedanerne vinde: dette Folks Aand har længe været miskjendt. De ere hverken fuldkommen gode eller fuldkommen slette: de have blot andre Dyder og andre Laster, end vi. Naar vor Verdensdeel kan byde dem sin Jndustries Vidundere, sin Tolerance, sin milde christelige Moral, der byder, at Man skal elske sin Fiende, da kan deres til Erstatning byde os den Energie, de stærke Lidenskaber jevnsides den storste Afholdenhed og den forrige Begeistring, som i Europa meer og meer ere dyssede i Slummer."